
Οι προεκτάσεις της κυπριακής διαλέκτου:

λογοτεχνία, καθημερινότητα
μέσα κοινωνικής δικτύωσης
Σπίτι της Κύπρου
Τη Δευτέρα 12 Δεκεμβρίου 2022, παρουσία του Πρέσβη της Κυπριακής Δημοκρατίας στην Αθήνα, κ. Κυριάκου Κενεβέζου, πραγματοποιήθηκε στο Σπίτι της Κύπρου, με τη στήριξη του Υφυπουργείου Πολιτισμού της Κυπριακής Δημοκρατίας και τη συνεργασία των Εκδόσεων Ηλία Επιφανίου, η εκδήλωση με θέμα, «Οι προεκτάσεις της κυπριακής διαλέκτου: λογοτεχνία, καθημερινότητα, μέσα κοινωνικής δικτύωσης».

Χαιρετισμό απηύθυνε ο εκδότης, Ηλίας Επιφανίου.

Στη συνέχεια τον λόγο πήρε ο δρ Γιώργος Β. Γεωργίου, Γλωσσολόγος, ο οποίος μίλησε για την «Χρήση της κυπριακής διαλέκτου στην καθημερινότητα».
«Η παρουσία της κυπριακής διαλέκτου στη λογοτεχνία: ευλογία ή κατάρα;» ήταν ο τίτλος της ομιλίας του δρος Κυριάκου Ιωάννου, Νεοελληνιστή, Ελληνικό Ανοικτό Πανεπιστήμιο (Σ.Ε.Π.).

Ο δρ Γιώργος Μικρός, Καθηγητής Υπολογιστικής Γλωσσολογίας, Πανεπιστήμιο Hamad Bin Khalifa, Κατάρ, μίλησε με θέμα, «Κυπριακή διάλεκτος και μέσα κοινωνικής δικτύωσης».

Μετά την ολοκλήρωση των ομιλιών ακολούθησαν ερωτήσεις και συζήτηση με τη συμμετοχή του ακροατηρίου.

Σύνδεσμος παρακολούθησης της εκδήλωσης:
https://diavlos.grnet.gr/room/1607?eventid=13364

